Solwesi

Solwesi er en by i Zambia. Antall innbyggere har vært vanskelig å verifisere, men en kilde opererer med 3 900  innbyggere (år 2002)Mwelwa Musambachime: Basic facts on Zambia (2005) ISBN 1-4208-1808-2, noe som nok gjelder bykjernen . Men andre kilderAgricultural Studies ved Universitetet i Michegan  (PDF) opererer med 22 000 husstander, dvs. nærmere 100 000 mennesker. Solwesi er hovedstaden i Nordvest-provinsen. 

Geografi
Byen ligger på 1 299 moh. i Nordvest-provinsen i Zambia, 232 km vest for Kitwe.

Næringsvirksomhet
Byen har omfattende gruvevirksomhet. Hvorav dagbruddet «Kansanshi Mine» er det største, med 1 105 ansatte.
Det finnes supermarked i kjeden Shoprite og bensinstasjon.

Halv-edelstener
En mørk blå ametyst kjent som Solwesi ametyst kommer herfra.

Samferdsel
Jernbane
Solwesi er ikke knyttet til det zambiske jernbanenettet, men på grunn av de omfattende satsinger i Kansanshi dagbruddet foreligger det planer om å forlenge jernbanene-nettet til Zambia Rail fra Chingola til Solwesi. Kostnadene er beregnet til 250 millioner dollar.Lederartikkel i The Times of Zambia 20. juni 2007

Vegnettet
Riksvei T5 kommer fra Chingola, den har fast dekke, asfalt, men er i dårlig stand (per april 2007) med mye slaghull. Fra Solwesi går det grusvei nordover til Kongo (svært dårlig stand per april 2007). Videre går det grusvei vestover mot Angola, riksvei T5, (grensen er fremdeles stengt per 2007), og grusvei sørover til byen Zambesi, riksvei M8. Begge veistrekninger anbefales ikke kjørt i regntiden og aldri uten  firehjulstrekk.

Luftfart
Som alle andre gruvebyer i Zambia har også Solwesi egen flystripe, med en rullebane på 1 341 meter. Det er ikke regulære ruteflyvninger på denne. (FLSW;S12°10'00";E026°22'00")

 Kilder 

Kategori:Byer i Zambia
Kategori:Provinshovedsteder i Zambia